ΕΠΑΝΑΛΗΠΤΙΚΕΣ ΑΣΚΗΣΕΙΣ

1. Να μετατρέψεις τις παρακάτω απλές προτάσεις σε σύνθετες: α) Οι ηθοποιοί είναι καλλιτέχνες. β) Η Ακαδημία βράβευσε δυο καλλιτέχνες. γ) Τα φρούτα είναι υγιεινά. δ) Το εστιατόριο είναι πολυτελές. ε) Ο Δημήτρης μαθαίνει κιθάρα.

2. Να μετατρέψεις σε επαυξημένες τις παρακάτω απλές προτάσεις προσθέτοντας όσους προσδιορισμούς μπορείς:

 - Εμφανίστηκε ο καθηγητής.

 - Οι εργάτες φόρτωσαν το αυτοκίνητο.

 - Ο φιλόλογος ορίζει τους επιμελητές.

 - Ο Γιώργος φαίνεται κακόκεφος.

- Εγώ παίζω με τα παιχνίδια.

3. Nα βρείτε τους κύριους όρους των προτάσεων και να τις χαρακτηρίσετε ως προς τα συστατικά (απλή, ελλειπτική, επαυξημένη, σύνθετη):

 1. Το κουδούνι χτύπησε.

2. Οι μαθητές μπήκαν στην τάξη.

 3. Ο Γιάννης και ο Μάριος δεν πήγαν σχολείο.

4. Έρχεται η καθηγήτρια.

5. Τα μαθήματα είναι δύσκολα;

6. Η Νεφέλη έβγαλε το παλτό και το κασκόλ της.

 7. Η καθηγήτρια είναι καλή και όμορφη

8. Η αυλή είναι μεγάλη.

9. Είναι καλός άνθρωπος.

10.Ο δήμαρχος βράβευσε το σχολείο.

11.Οι ψαράδες γέμισαν τη βάρκα με ψάρια.

12.Η χθεσινή βροχή ήταν καταστροφική για τα χωράφια.

13.Οι καμπάνες χτύπησαν ξαφνικά μέσα στη νύχτα.

 14. Γύρισες;

15.Θέλετε τίποτε;

16.Η Ελένη απεχθάνεται τα φρούτα και τα λαχανικά.

 17.Ο μαθητής κάνει κολύμβηση, βιολί και αγγλικά.

18.Δεν με βολεύει.

19.Ο Πέτρος γύρισε προς το μέρος μου τρομαγμένος.

20..Η Μαρία μου ζήτησε χρήματα.

4. Να αναγνωρίσετε το είδος των προτάσεων ως προς το περιεχόμενό τους (αποφαντικές, προστακτικές, ερωτηματικές, επιφωνηματικές )

1.Ήρθε η άνοιξη. 2.Ήρθε η άνοιξη! 3.Ήρθε η άνοιξη; 4.Τελείωνε με τις δουλειές σου! 5.Θα έρθεις νωρίς σήμερα; 6.Άνοιξε την πόρτα να περάσω! 7.Επιτέλους ήρθες! 8.Θα περάσω από το σπίτι στις 8. 9.Το μουσείο βρίσκεται κοντά στο σπίτι μας. 10.Τι σου πήρε τόση ώρα; 11.Επιτέλους έφτασες! 12.Δεν είναι δυνατόν! 13.Διάβασέ μου δυνατά το κείμενο.

5. Να συμπληρώσετε τα κενά με την κατάλληλη πτώση του επιθέτου που βρίσκονται στην παρένθεση.

 Ο υπουργός ενδιαφερόταν για την εξαγωγή των ………………(εγχώριος) προϊόντων και την εισαγωγή …………..(ξένος) συναλλάγματος. Δεν έλειψαν βέβαια και οι …………………..(μυστικός) συνεδριάσεις κατά τις οποίες έπαιρναν …………(έκτακτος) μέτρα. Στα πυκνά του φρύδια και τα ……………….. του στήθη (δασύς) έβλεπες ζωντανεμένη την παλικαριά. Έληξε η εποχή των……………(παχύς ) αγελάδων. Οι άκρες των……………………(καφετής) ματιών της κατέληγαν σε μια ………………..(χρυσαφής) γραμμή. Ήταν ένα αγόρι ……………………..(φοβητσιάρης). Οι……………………(πεισματάρης) επιμένουν στη γνώμη τους και δεν μπορούν να συνεννοηθούν με κανέναν. Είχαν να διανύσουν ακόμη………………….(πολύς)δρόμο. Στην αφετηρία είχαν συγκεντρωθεί……………….(πολύς)δρομείς. Γύρισε ………………..(πολύς)χώρες και γνώρισε ……………..(πολύς) ανθρώπους. Είχε όλα τα γνωρίσματα του συνετού και ………………………..(μεγαλοφυής) ανθρώπου. Τα κράτη πρέπει να σέβονται τις ……………….(διεθνής) συμφωνίες. Τα …………………… νησιά (κοραλλιογενής) είναι χτισμένα από αποικίες ………………….(μικρός)ζώων που μοιάζουν με ……………………….ανεμώνες (θαλάσσιος).

6. Να κατατάξεις τα υπογραμμισμένα ουσιαστικά του κειμένου σύμφωνα με τον παρακάτω πίνακα και κατόπιν να σχηματίσετε την ίδια πτώση στον άλλο αριθμό. Αρσενικά Θηλυκά Ουδέτερα ισοσύλλαβα ανισοσύλλαβα Κι εγώ πέρασα τα μικρά μου χρόνια με τα ταξίδια που είχα διαβασμένα, αλλά είχα τη σπάνια τύχη οι τοποθεσίες που ζούσα να μοιάζουνε με κείνα που είχα στο νου μου, και τα ταξίδια μου να μην είναι ολότελα φανταστικά, αλλά σε πολλά ήταν αληθινά και η φαντασία μου τα τελειοποιούσε. Γιατί, το μέρος που γεννήθηκα κι έζησα μικρός, έμοιαζε σε πολλά με τα παράξενα μέρη που είχα στη φαντασία μου από τα διαβάσματα και τις ιστορίες που είχα ακούσει. Βέβαια δεν είχε αγριανθρώπους ανθρωποφάγους, δεν είχε ζούγκλες , μήτε κροκοδείλους, μαϊμούδες, ιπποποτάμους κι άλλα τέτοια ζωντανά, είχε όμως παράξενες θάλασσες, κάβους, σκυλόψαρα, χελώνες, ψάρια, φουρτούνες, ρέματα, αγριόχηνες, πελεκάνους, γλάρους κι άλλα θαλασσινά πουλιά. Κι η στεριά, είχε κι αυτή κάμποσα αγρίμια και αγριοπούλια, λαγούς κοπάδια, αλεπούδες, τσακάλια, φίδια, αγριογούρουνα….

7. Στις παρακάτω προτάσεις να βρείτε ποια είναι τα υποκείμενα, αντικείμενα και κατηγορούμενα.

 Ο ανήφορος αρχίζει.

 Οι κάτοικοι ανοίγουν τα παράθυρά τους∙ βλέπουν ξένους ανθρώπους.

Προς τη θάλασσα το έδαφος γίνεται απότομο.

Το Καρούλι είναι ένας βράχος.

 Οι θάμνοι φράζουν το μονοπάτι.

Οι ντόπιοι μαζεύουν πολλούς και νόστιμους καρπούς της εποχής.

Η θάλασσα έγινε ένα πολύ στενό κανάλι.

Η φύση γύρω μας φαίνεται ήρεμη.

Η επιφάνεια των νερών γυαλίζει σαν κρύσταλλο.

Οι μαθητές εξέλεξαν τον Κώστα πρόεδρο της τάξης.

Οι ψαράδες φυλάγουν εκεί τα σύνεργα της δουλείας τους.

 Δάσκαλοι και καθηγητές εκπαιδεύουν τους μαθητές.

8. Να βρείτε τη φωνή των ρημάτων στις παρακάτω προτάσεις:

 Οι κλόουν ντύνονται με ειδικές στολές. Σε λίγα λεπτά το διαστημόπλοιο εκτοξεύθηκε στο διάστημα. Οι ηθοποιοί ζουν μέσα σε όνειρο. Το νερό πάγωσε. Μηχανεύτηκε ένα έξυπνο τέχνασμα για να τους παραπλανήσει. Η ομάδα μας έχασε με βαρύ σκορ. Οι αστροναύτες κάθονται σε ειδικά καθίσματα.

 9. Να γράψετε την χρονική βαθμίδα, τον χρόνο και το ποιόν ενέργειας των ρημάτων που υπογραμμίζονται:

 Δυστυχώς πολλοί άνθρωποι πετούν τα σκουπίδια στο δρόμο. Έγραψε μια επιστολή. Θα προσπαθήσει να με διαβάλει. Φωνάζει, για να τον φοβηθούμε. Όταν έρθουν αυτοί, εγώ θα έχω φύγει. Ο υπουργός είχε προβάλει το έργο του.